
Vă înaintăm, alăturat, Raportul comun asupra proiectului de Lege pentru aprobarea Ordonanţei Guvernului nr.90/2003 privind înfiinţarea Agenţiei Române pentru Siguranţa Alimentelor, trimis Comisiei pentru administraţie publică, amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice pentru dezbatere şi avizare în fond, cu adresa nr.501 din 2 septembrie 2003 şi nr.501 din 10 septembrie 2003. 



 PRESEDINTE,




PREŞEDINTE,

IOAN OLTEAN




IOAN BÂLDEA

SPECIFICE

nr.26/141/28 noiembrie 2003 










nr.24/486/28 noiembrie 2003

RAPORT  COMUN

asupra proiectului de Lege pentru aprobarea Ordonanţei Guvernului nr.90/2003 privind înfiinţarea Agenţiei Române pentru Siguranţa Alimentelor



1. Cu adresele nr.501 din 2 septembrie 2003 şi nr.501 din 10 septembrie 2003, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice în vederea dezbaterii şi avizării în fond cu proiectul de Lege pentru aprobarea Ordonanţei Guvernului nr.90/2003 privind înfiinţarea Agenţiei Române pentru Siguranţa Alimentelor.



La întocmirea Raportului comun s-au avut în vedere: 

· avizul Comisiei juridice, de disciplină şi imunităţi nr.501 din 19.09.2003;

· avizul Comisiei pentru sănătate şi familie nr.362 din 4.09.2003;

· avizul Consiliului Legislativ nr.1238 din 28.08.2003.



Proiectul de Lege pentru aprobarea Ordonanţei are ca obiect de reglementare înfiinţarea Agenţiei Române pentru Siguranţa Alimentelor ca organ de specialitate al administraţiei publice centrale, cu personalitate juridică, în subordinea Guvernului şi în coordonare directă a primului ministru, agenţia având ca scop realizarea siguranţei alimentelor, de la  producerea materiilor prime până la distribuirea alimentelor către consumator.



2. Prin obiectul de reglementare şi conţinutul său, proiectul de lege face parte din categoria legilor ordinare, potrivit prevederilor art.76 alin.(2) din Constituţie.



3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: domnul Petru Lificiu – secretar de stat în Ministerul Agriculturii, Pădurilor, Apelor şi Protecţiei Mediului.



4. La lucrările Comisiei au fost prezenţi 24  de deputaţi, din totalul de 26 membri ai Comisiei pentru administraţie publică, amenajarea teritoriului şi echilibru ecologic şi 33 de deputaţi din totalul de 33 membrii ai Comisiei pentru agricultură, silvicultură, industrie alimentară şi servicii specifice.



Raportul comun al Comisiei pentru administraţie publică, amenajarea teritoriului şi echilibru ecologic şi al Comisiei pentru agricultură, silvicultură, industrie alimentară şi servicii specifice a fost adoptat cu unanimitate  voturi.



In urma dezbaterii Comisiile propun admiterea cu modificări a proiectului de lege.


AMENDAMENTE ADMISE



In urma dezbaterii, în şedinţele din 8 şi 22 octombrie 2003, Comisiile propun adoptarea proiectului de lege cu următorul amendament:

	Nr.

crt.
	Text iniţial
	Text propus de Comisii
	Motivare

	1.


	
Articol unic. – Se aprobă Ordonanţa Guvernului nr.90/2003 privind înfiinţarea Agenţiei Române pentru Siguranţa Alimentelor, adoptată în temeiul art.1 pct.III poz.9 din Legea nr.279/2003 privind abilitarea Guvernului de a emite ordonanţe.



	
Articol unic. – Se aprobă Ordonanţa Guvernului nr.90 din 28 august 2003 privind înfiinţarea Agenţiei Române pentru Siguranţa Alimentelor, adoptată în temeiul art.1 pct.III. 9 din Legea nr.279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.624 din 31 august 2003, cu următoarea modificare:

	În urma dezbaterilor din Comisii ordonanţa a fost modificată.




























	2.


	
Art.8 alin.(1) (text ordonanţă)


Art.8 – (1) Consiliul ştiinţific este format din personalităţi recunoscute în domeniile de competenţă ale Agenţiei.


	La articolul 8 alineatul (1) va avea următorul cuprins: 


Art.8 – (1) Consiliul ştiinţific este format din minimum 7 personalităţi recunoscute în domeniile de competenţă ale Agenţiei. 

Autor: Ioan Oltean – Grupul parlamentar PD.

	Reglementare completă.

.



AMENDAMENTE RESPINSE



In urma dezbaterii, Comisiile au respins următoarele amendamente:

	Nr.

crt.
	Text iniţial
	Text propus de Comisii
	Motivare

	1.
	
Art.4 alin.(3)

.....................................................


(3) Se autorizează Ministerul Finanţelor Publice să introducă modificările în structura bugetului de stat pe anul 2003, pe baza protocoalelor de predare-primire, care vor cuprinde structura posturilor şi prevederile bugetare aferente personalului preluat şi funcţionării corespunzătoare a Agenţiei.
	
La articolul 4 alineatul (3) va avea următorul cuprins:

.....................................................


(3) Se autorizează Ministerul Finanţelor Publice să introducă modificările în structura bugetului de stat pe anul 2003, pe baza protocoalelor de predare-primire, care vor cuprinde structura posturilor care sunt ocupate şi prevederile bugetare aferente personalului preluat şi funcţionării corespunzătoare a Agenţiei.

Autor: Gheorghe Dinu – Grupul parlamentar PRM. 


	Pentru susţinere: pentru claritatea textului
Pentru respingere: precizarea este inutilă. Pentru moment pot exista posturi vacante ce urmează a fi ocupate în condiţiile legii.

	2. 
	
Art. 6. - În îndeplinirea atribuţiilor sale Agenţia constituie structura de contact cu Autoritatea Europeană pentru Siguranţă Alimentară şi acţionează pe bază de autonomie funcţională şi decizională conform angajamentelor asumate de România.
	
Art.6 se abrogă.

Autor: Ioan Oltean – Grupul parlamentar PD.
	Pentru susţinere: se propune eliminarea art.6 la recomandarea Consiliului Legislativ, deoarece excede rigorilor normative, având un caracter pur declarativ.
Pentru respingere: reglementare completă.

	3.
	
Art. 8. - (1) Consiliul ştiinţific este format din personalităţi recunoscute în domeniile de competenţă ale Agenţiei. 


(2) Componenţa şi regulamentul de organizare şi funcţionare ale Consiliului ştiinţific se aprobă prin ordin al preşedintelui, în termen de 15 zile de la numirea acestuia. 


	
Art.8 se abrogă.

Autor: Gheorghe Dinu – Grupul parlamentar PRM.
	Pentru susţinere: existenţa Consiliului de administraţie face necesară nu mai face necesară existenţa Consiliului ştiinţific.

Pentru respingere: Consiliul de administraţie are atribuţiuni diferite de cele ale Consiliului ştiinţific.

	4.
	Art. 9. - (1) Consiliul consultativ este format din reprezentanţi ai ministerelor, ai altor autorităţi ale administraţiei publice competente în domeniul siguranţei alimentelor şi reprezentanţi ai societăţii civile. 

(2) Consiliul consultativ este prezidat de preşedintele Agenţiei. 

(3) Componenţa şi regulamentul de organizare şi funcţionare ale Consiliului consultativ se aprobă prin ordin al preşedintelui, în termen de 15 zile de la numirea acestuia. 


	
Art.9 se abrogă.

Autor: Gheorghe Dinu – Grupul parlamentar PRM.
	Pentru susţinere: din moment ce există un Consiliu ştiinţific nu mai este necesar un Consiliu consultativ.

Pentru respingere: cele două consilii au componenţa şi atribuţiunile diferite.


PREŞEDINTE,









PREŞEDINTE,

IOAN OLTEAN








   
IOAN BÂLDEA

SECRETAR,









SECRETAR,


KOVACS CSABA TIBERIU







   ALEXANDRU  PEREŞ

Expert parlamentar:
















Consilier:

Iulia Toader
















Anton Păştinaru

